এক জাতীয় সংবাদমাধ্যমে প্রকাশিত খবর অনুযায়ী, নয়া খসড়ায় জাতীয় গঙ্গা কাউন্সিল ও জাতীয় গঙ্গা পুনরুজ্জীবন কর্তৃপক্ষ গঠনের বিষয়ে বিবেচনার কথা উল্লেখ রয়েছে। এর পাশাপাশি রয়েছে গঙ্গা দূষণে আইনি ব্যবস্থার সুপারিশও। গঙ্গা দূষণে জরিমানার পাশাপাশি ২ থেকে ৫ বছরের হাজতবাসের বিষয়ও বলা হয়েছে। একইসঙ্গে উল্লেখ করা হয়েছে, গঙ্গা সংরক্ষণে নিরাপত্তাবাহিনী নিয়োগের বিষয়। কেন্দ্রীয় স্বরাষ্ট্র মন্ত্রকের অধীনস্থ ওই বাহিনীই গঙ্গা দূষণ রোধে আইনি ব্যবস্থা নিতে পারবে বলে সুপারিশ। গঙ্গার ধারে নির্দিষ্ট এলাকা চিহ্নিত করে সেখানে কোনও নির্মাণের অনুমতি দেওয়া হবে না বলেও প্রস্তাব দেওয়া হয়েছে।